Scar

―Scar ennen kuin murhaa isoveljensä Mufasan | ”

**Scar** on leijonauros Leijonakuningas-elokuvassa sekä Simban päävihollinen. Hän on Mufasan veli sekä tämän seuraaja Jylhäkallion kuninkaana. Hänellä on perijä nimeltä Kovu, joka on Ziran nuorin poika.

## Esiintymiset

### Elokuvat

#### Leijonakuningas

—Scar ja hänen veljensä Mufasa | ”

Scar nähdään ensimmäisen kerran heti veljenpoikansa Simban esittelyn jälkeen. Hän nappaa pahaa aavistamattoman hiiren tassullaan ja nostaa sen hitaasti. Sitten hän valittaa ääneen, kuinka hänestä ei ikinä tule kuningasta. Parantaakseen oloaan Scar sanoo hiirelle, että sen elämä päättyy tähän, asettaen jyrsijän kielelleen.
Ennen kuin hän ehtii syödä hiiren, Zazu keskeyttää ja kysyy, että eikö hänen äitinsä ikinä opettanut olemaan leikkimättä ruoalla. Ärsyyntyneenä Scar yrittää syödä linnun hiiren sijaan, kun tämä huomauttaa, että Mufasa tulee olemaan vihainen Scarin poissaolosta seremoniassa. Hän saa Zazun suuhunsa, mutta Mufasa pysäyttää hänet, käskien häntä päästämään linnun. Scar sylkäisee syljen peittämän Zazun ulos.
Hän lähestyy Mufasaa ja pilkkaa tätä, mutta Mufasa syyttää veljeään siitä, että tämä jätti seremonian välistä. Scar esittää unohtaneensa koko asian ja olevan syvästi pahoillaan. Zazu huomauttaa, että kuninkaan veljenä hänen olisi pitänyt olla ensimmäisenä. Scar klikkaa hampaitaan ja vastaa, että hän *oli* ensimmäisenä, ennen kuin Simba syntyi. Mufasa huomauttaa, että Simba on hänen poikansa ja tuleva kuningas. Scar lupaa sarkastisesti kohennella käytöstään ja sitten kääntää selkänsä. Pian Mufasa hypähtää veljensä eteen ja vaatii saada tietää, onko hänet haastettu. Scar vakuuttaa, ettei ikinä haastaisi tätä, sillä hänellä ei ole siihen voimia. Sitten hän poistuu paikalta.

## Ulkonäkö

Scarin turkki on punertavan ruskea. Varpaat, vatsa ja kuono ovat vaaleampia. Silmät ovat vihreät. Harja on musta. Scar on ruumiinrakenteeltaan pienempi ja hoikempi kuin veljensä. Kuonokarvat ovat normaalia pidempiä, joten ne muodostavat "parran".

## Luonteenpiirteet

Scar on itsekäs ja manipuloiva. Hän ei ajattele muita kuin itseään, esimerkiksi silloin kun hän oli kuninkaana. Scar on valmis jopa tappamaan saadakseen haluamansa. Hän on myös laiska eikä ole valmis tekemään yhtään ylimääräistä työtä.

## Kuvat

ScarScarin sivuprofiili.Scar nuorempana.Scar vihaisena.Scar leikkii hiirelläScar ja SimbaScar katsoo alas jyrkänteeltä
## Trivia

### Yleistä

* Toisin kuin muilla Jylhämaan leijonilla, hänellä on aina kynnet esillä. Tämä piirre nähdään myös ulkolaisilla.
* Andreas Deja oli Scarin animaattori *Leijonakuninkaassa*.
* Animaattorit olivat niin vaikuttuneita Jeremy Ironsin esityksestä, että he laittoivat Ironsin piirteitä Scariin.
* Scarin oleskelu varjossa, toisin kuin Mufasa ja Simba, jotka ovat auringossa, symboloi Scarin pahuutta.
* Kun Kovu näkee Scarin peilikuvan omansa sijaan, kuva on täysin sama kuin ensimmäisessä elokuvassa silloin, kun Scar käskee hyeenojen tappaa Simban.
* Scar esiintyy oudon keltaisena *The Lion King: A Nature Fun and Learn Series* -sarjan 77.:ssä osassa.
* Rob Minkoffin mukaan Scar on vain ilkeä lempinimi, ja hän uskoo, että Mufasa antoi Scarille tämän arven, kun he olivat pentuja. He eivät ikinä antaneet Scarille alkuperäistä nimeä.
* Leijonakaarti-sarjan kehittäjän Ford Rileyn mukaan Scarin alkuperäinen nimi oli "Askari", kuten myös Leijonakaartin ensimmäisen johtajalla, mutta nimi lyhentyi "Scariksi", kun hän sai arpensa mustalta, sylkevältä kobralta.
* *The Lion King: Six New Adventures* -kirjasarjassa sanotaan, että Scarin alkuperäinen nimi oli Taka ja että hän sai arpensa kafferipuhvelilta.
* Samassa sarjassa Scarilla on vanhemmat nimeltä Ahadi ja Uru.
* Kirjassa *Kirkkain tähti* Scarilla on isoisä nimeltä Mohatu.
* *Kaunottaressa ja hirviössä* susien oli tarkoitus syödä Gastonin elävältä sen jälkeen, kun tämä oli pudonnut hirviön linnasta. Tämä kuitenkin katsottiin olevan liian raaka kohtaus, joten se poistettiin. Ideaa kuitenkin lopulta käytettiin Scarin kuolinkohtauksessa *Leijonakuninkaassa*.
* Scarin kuolinsyy vaikuttaa olevan epäselvä joillekin hahmoille. *Leijonakuningas 2 - Jylhäkallion ylpeydessä* Zira uskoo, että Simba tappoi Scarin. *Leijonakaartissa* Janja uskoo, että Scar paloi elävältä Jylhäkallion tulessa. Oikeasti Scar selvisi pudotuksesta ja tulesta, mutta hyeenat tappoivat hänet.

### Kehitysvaihe

* Ensimmäisessä elokuvan versiossa, *King of Kalaharissa*, Scar oli paviaanien johtaja, joka taistelisi leijonia vastaan.
* Scar oli alunperin pelkkä luopioleijona, joka ei ollut millään tavalla sukua Mufasalle. Elokuvan tekijät kuitenkin halusivat tehdä tarinasta kiinnostavan joten Scarista tuli Mufasan veli. Tämän takia Scar näyttää niin erilaiselta veljeensä ja veljenpoikaansa verrattuna.
* Scarin oli tarkoitus olla hyeenojen sijaan se, joka ajoi Simban pois Jylhämaasta Mufasan kuoltua.
* Scarilla oli alun perin tarkoitus olla siniharmaat silmät.
* Scar oli alun perin myös suurempi kuin Mufasa.
* Joidenkin konseptipiirosten mukaan Scar ei ollut aina tumma leijona. Hänellä oli kullanvärinen tai vaalean kellanruskea turkki sekä kirkkaanpunaiset tai siniset silmät, jotka olivat raollaan kuten käärmeellä.
* Scarilla oli alun perin tarkoitus olla oma alueensa: "Scar-maa".
* Elokuvan suunnitteluvaiheessa Scar oli vuorovaikutuksessa erään naaraan kanssa. Heidän suhteensa on täysin tuntematon.
* Elokuvassa oli tarkoitus olla kohtaus, jossa Scar yrittää pakottaa Nalan hänen puolisokseen, jonka jälkeen Nala olisi lähtenyt hakemaan apua. Tämä kohtaus poistettiin, koska se oli seksuaalisen häirinnän rajoilla. Kohtaus otettiin kuitenkin mukaan musikaaliversioon.
* Vuoden 1992 elokuvan versiossa Simba häviää taistelun Scaria vastaan. Scar kuitenkin kuolisi tulen takia, ja Simbasta tulisi uusi kuningas. Tämä kohtaus poistettiin, sillä se oli liian raju Disney-elokuvaan.
* Elokuvan alkuperäisen käsikirjoituksen mukaan Scar pelkäsi ennen salamoita.
* Kolmannen elokuvan suunnitteluvaiheessa Timonin ja Pumban oli tarkoitus tavata Scar. Etsiessään Mufasaa, he törmäävät Scariin ja hyeenoihin, jotka olivat juuri laulaneet kappaleen "Vallan saan". Timonin huomatessa, että Scar ei ole Mufasa, Scar valittaa, että hänet aina sekoitetaan Mufasaan.
* *Leijonakuningas 2 - Jylhäkallion ylpeyden* poistetussa kohtauksessa Zira sanoo, että Scarin ollessa kuolemaisillaan, hän oli toivonut, että ulkolaiset kouluttaisivat Kovun kuninkaaksi.
* *Leijonakuningas 2 - Jylhäkallion ylpeyden* suunnitteluvaiheessa Scar oli Kovun isä. Tämä kuitenkin muutettiin, jotta Kovu ja Kiara eivät olisi sukua toisilleen.
* "Elämän tien" alkuperäisessä versiossa Scarin oli tarkoitus katsoa esittelyä kiveltä vihaisesti.
* Tim Currya ja Malcolm McDowellia harkittiin myös rooliin.
* Kionin mukaan Scar haisee hyeenoille.
* Tämä haju on varmasti jäänyt aiemmista tapahtumista.

## Perhe ja suku

**Ottopoika:**

Kovu
**Veli:**

Mufasa
**Veljenpoika:**

Simba
**Veljenpojantytär:**

Kiara
**Veljenpojanpoika:**

Kion
**Kaukainen sukulainen:**

Askari
## Ääninäyttelijät

* **Leijonakuningas** - (elokuva) - (1994) - Jeremy Irons (englanninkielinen, dialogi ja osa laulusta), Jim Cummins (englanninkielinen, muu laulu), Jukka-Pekka Palo (suomenkielinen)
* **Leijonakuningas** - (musikaali) - (1997) - John Vickery (alkuperäinen näyttelijä)
* **Leijonakuningas 2 - Jylhäkallion ylpeys** - (elokuva) - (1998) - Jim Cummins (englanninkielinen), Seppo Pääkkönen (suomenkielinen)
* **Kingdom Hearts II** - (videopeli) - (2005) - James Horan (englanninkielinen)
* **The Lion King: Bloopers & Outtakes** - (2011) - Jeremy Irons (englanninkielinen)
* **Sorcerers of the Magic Kingdom** - (2012) - James Horan (englanninkielinen)
* **Leijonakaarti** - (TV-sarja) - (2016-2019) - David Oyelowo (englanninkielinen), Jukka-Pekka Palo (suomenkielinen)
* **Leijonakuningas (2019 elokuva)** - (elokuva) - (2019) - Chiwetel Ejiofor (englanninkielinen), Aku Laitinen (suomenkielinen)

## Lainaukset

―Scar leikkii hiirellä | ”

―Scar | ”

—Scar huijaa Simbaa | ”

―Scar hyeenoista | ”

—Scar huijaa Simban kanjoniin | ”

―Scar | ”

—Scar ja hänen neuvonantajansa Zazu | ”

—Simba pakottaa Scarin kertomaan totuuden Mufasan kuolemasta | ”

―Scar ilmestyy tulivuoresta | ”

## Videot

The Lion King - Mufasa Goes To Visit Scar (Finnish Blu-Ray Version) HDThe Lion Guard - Scar Is Summoned (Finnish) HD